Morten Kjølbye overtager Jørgen Achton Nielsens job som ny cheflæge og vicedirektør for Psykiatrien.

Siden Jørgen Achton Nielsen fratrådte har Psykiatrien på Aalborg Sygehus ledt efter en ny cheflæge og vicedirektør. Han er nu fundet - det bliver Morten Kjølbye, der overtager jobbet. - Det har været en vigtig opgave at få løst. Og i ledelsen glæder vi os til at samarbejde med Morten Kjølbye, siger psykiatridirektør Per Lund Sørensen. Morten Kjølbye har senest været ansat som ledende overlæge på Brønderslev Psykiatriske Sygehus. Morten Kjølbye tiltræder stillingen, så snart de sidste administrative detaljer er faldet på plads oplyser Psykiatrien.